Public procurement notice: Prior Information Notice Without Call For Competition
Published: 2018-08-07
Buyer: Finnvera Oyj
Country: FI
Contract type: Services
CPV classification: 48810000: Information systems

Technical requirements: Tämä on tietopyyntö tietojärjestelmätuen uudistamisesta Finnveran takaisin maksamattomiin rahoituksiin liittyviin perintätoimintoihin liittyen. Kyseessä ei ole tarjouspyyntö, hankintailmoitus tai ennakkoilmoitus. Tämän tietopyynnön ei myöskään ole tarkoitettu käynnistävän hankintaa.
Tämän tietopyynnön tarkoitus on esiselvittää ja tunnistaa ratkaisuvaihtoehtoja markkinakartoituksen avulla. Tietopyynnöllä tavoitellaan vaihtoehtoisten Finnveralle sopivien tietojärjestelmäratkaisuiden tunnistamista ja vaihtoehtoisten ratkaisuiden kustannusten arviointia. Tarjottavan ratkaisuvaihtoehdon tulee olla osoitettu toimivaksi rahoitustoimialla referenssitoteutuksin. Ratkaisun tulee täyttää suomen lakien ja asteuksien vaatimukset perinnän toimintoihin liittyen.
Tietopyyntöön vastaaminen tai vastaamattomuus ei vaikuta tarjoajan mahdollisuuksiin tarjota ratkaisuja Finnveralle missä tahansa hankinnassa. Finnvera ei suorita korvauksia tarjoajille tähän tietopyyntöön vastaamisesta. Tämä tietopyyntö ei sido ketään osapuolta. Tietopyyntöön Finnveralle lähetetyt vastaukset eivät ole julkisia, eikä vastauksia saateta kolmansien osapuolien tietoon. Tästä huolimatta tarjoajan tulee merkitä tietopyynnön vastauksen sensitiiviset liikesalaisuudet merkinnällä "Business Secret".
Tämä tietopyyntö ei velvoita Finnveraa suorittamaan hankintaa. Finnvera pidättää itsellään oikeuden päättää kaikista jatkotoimenpiteistä, esimerkiksi koskien hankintaa, hankintatapaa, aikatauluja ja hankinnan sisältöä. Tehdessään päätöksiä jatkotoimenpiteistä Finnvera voi hyödyntää tähän tietopyyntöön saamiaan vastauksia.
Finnvera on Suomen valtion omistama erityisrahoitusyhtiö, joka tarjoaa asiakkailleen laina- ja takausmuotoista rahoitusta sekä vientitakuita ja muuta rahoitusta vientiin. Pääsääntöisesti asiakkaat ovat yrityksiä. Rahoitukset ovat vakuudettomia tai vakuudellisia. Yleisin vakuus on omavelkainen takaus, jolle on määritelty euromääräinen yläraja. Seuraavaksi yleisin vakuus on yrityskiinnitys. Perintäreskontrassa seurattavia toimeksiantoja on noin 7 000. Haastehakemuksia on vuosittain reilu 1 000. Uusia konkursseja on vuosittain noin 400 ja uusia yksityishenkilön velkajärjestelyjä noin 250. Kirjattavia suorituksia perintäreskontraan on noin 30 000 kpl vuosittain.
Tietopyynnön ulkopuolisia asioita ovat rahoituksen elinkaaren tyypilliset tapahtumat rahoitushankkeenelinkaaressa sopimuksen syntymisestä hankkeen päättämiseen. Esimerkkinä mainittakoon rahoituksen perustaminen, rahoitustapahtumien ja rahaliikenteen hallinta ja tähän liittyvä laskunmuodostus mukaan lukien lainareskontran (lainakirjanpito). Tyypilliseen vakuuksien hallintaan ja vastuun päättymiseen liittyvät toiminnot. Tietopyyntö ei myöskään pidä sisällään rästien ja maksuviiveiden käsittelyä, joita ovat maksuviiveiden havaitsemisen ja käsittely (maksumuistutukset ja maksuvaatimukset), maksujärjestelyjen tekemisen sekä mahdollisen siirron perintään.
Tietopyynnön kohteena on sen sijaan rahoituksien takaisinperintään liittyvät tietojärjestelmätoiminnot tilanteissa, joissa asiakas on siirretty erillisellä päätöksellä rästien ja viiveiden käsittelystä (vapaehtoinen perintä) oikeudelliseen perintään. Finnvera kartoittaa tietopyynnöllä nykyisin käytössä olevan oikeudellisen perinnän tietojärjestelmän korvaamiseen liittyviä vaihtoehtoja.
Kaikki perinnän tietopyyntöön liittyvät kysymykset tulee lähettää hankinnat@finnvera.fi. Sähköpostien otsikkoon tulee merkitä ’KYSYMYS: PERINNÄN TIETOJÄRJESTELMÄUUDISTUS. Kysymykset tulee lähettää viimeistään 24.8.2018. Finnvera vastaa kysymyksiin parhaan kykynsä mukaan 29.8.2018.
Tietopyynnöstä kiinnostuneita yrityksiä pyydetään lähettämään ratkaisuehdotus, joilla tässä tietopyynnössä kuvatut toiminnalliset tietojärjestelmätarpeet voitaisiin täyttää. Lisäksi yrityksiä pyydetään ehdottamaan mahdollisesti tunnistamiaan tietopyynnön toiminnalliset vaatimukset ylittäviä digitalisaatiomahdollisuuksia Finnveran perintään liittyen. Ratkaisuehdotukset tulee lähettää Finnveralle sähköpostilla osoitteeseen hankinnat@finnvera.fi viimeistään 5.9.2018. Otsikoksi tulee merkitä VASTAUS: PERINNÄN TIETOJÄRJESTELMÄUUDISTUS - tarjoavan yrityksen nimi.
3. Listaus referensseistä, joiden perusteella ratkaisun toimivuus rahoitustoimialalla voidaan todeta osoitetuksi.